


LIETUVOS RESPUBLIKOS FINANSŲ MINISTRO
ĮSAKYMAS

DĖL FINANSŲ MINISTRO 2000 M. LIEPOS 21 D. ĮSAKYMO NR. 195 „DĖL VALSTYBĖS BIUDŽETO LĖŠŲ IŠDAVIMO IŠ VALSTYBĖS IŽDO SĄSKAITOS TAISYKLIŲ PATVIRTINIMO“ PAKEITIMO

2011 m. gruodžio 8 d. Nr. 1K-403
Vilnius

Pakeičiu Valstybės biudžeto lėšų išdavimo iš valstybės iždo sąskaitos taisykles, patvirtintas Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“ (Žin., 2000, Nr. 65-1976; 2007, Nr. 90-3604):
1. Papildau šiuo 71 punktu:
„71. Valstybės iždo departamentas perveda valstybės biudžeto lėšas pagal asignavimų valdytojų, jiems pavaldžių biudžetinių įstaigų ir kitų subjektų pateiktas mokėjimo paraiškas:
71.1. skirtas darbo užmokesčiui, stipendijoms, gyventojų pajamų mokesčiui, socialinio draudimo įmokoms, skolos valstybės vardu valdymo išlaidoms, ES ir kitos tarptautinės finansinės paramos bei bendrojo finansavimo lėšoms pervesti nepriklausomai nuo mokėtinos sumos, taip pat kitoms išlaidoms, kai biudžetinės įstaigos ar kito subjekto vienos dienos mokėtinų išlaidų suma yra iki 8,0 mln. litų, – 3 darbo dieną po mokėjimo paraiškos gavimo dienos arba mokėjimo paraiškoje nurodytą išlaidų apmokėjimo dieną, kai mokėjimo data yra vėlesnė negu 3 darbo dienos;
71.2. skirtas kitiems tikslams:
71.2.1. per laikotarpį nuo 3 iki 5 darbo dienų po mokėjimo paraiškos gavimo dienos, kai biudžetinės įstaigos ar kito subjekto vienos dienos mokėtinų išlaidų suma yra nuo 8,0 mln. litų iki 15,0 mln. litų, arba mokėjimo paraiškoje nurodytą išlaidų apmokėjimo datą, kai mokėjimo data yra vėlesnė negu 5 darbo dienos;
71.2.2. per laikotarpį nuo 3 iki 10 darbo dienų po mokėjimo paraiškos gavimo dienos, kai biudžetinės įstaigos ar kito subjekto vienos dienos mokėtinų išlaidų suma yra nuo 15,0 mln. litų iki 40,0 mln. litų, arba mokėjimo paraiškoje nurodytą išlaidų apmokėjimo dieną, kai mokėjimo data yra vėlesnė negu 10 darbo dienų;
71.2.3. per laikotarpį nuo 3 iki 20 darbo dienų po mokėjimo paraiškos gavimo dienos, kai biudžetinės įstaigos ar kito subjekto vienos dienos mokėtinų išlaidų suma yra nuo 40,0 mln. litų, arba mokėjimo paraiškoje nurodytą išlaidų apmokėjimo dieną, kai mokėjimo data yra vėlesnė negu 20 darbo dienų.“
2. Papildau šiuo 72 punktu:
„72. Valstybės biudžeto asignavimai gali būti pervedami anksčiau, negu numatyta taisyklių 71 punkte, laikantis šios tvarkos:
72.1. asignavimų valdytojai, jiems pavaldžios biudžetinės įstaigos ir kiti subjektai pateikia raštu paaiškinimą, kuriame nurodomos nuo asignavimų valdytojų, jiems pavaldžių biudžetinių įstaigų ir kitų subjektų nepriklausančios objektyvios priežastys, kodėl konkrečios mokėjimo paraiškos (nurodomas mokėjimo paraiškos numeris ir registravimo data VBAM sistemoje) nebuvo galimybės pateikti įvertinant taisyklių 71 punkte nustatytus mokėjimo paraiškų apmokėjimo terminus, kokia būtų finansinių pasekmių (delspinigiai, palūkanos, baudos ar pan.) piniginė išraiška, jeigu mokėjimo paraiška būtų apmokama laikantis taisyklių 71 punkte nustatytų mokėjimo paraiškų apmokėjimo terminų, ir nurodo išlaidų apmokėjimo datą;
72.2. gavus mokėjimo paraišką ir paaiškinimą, organizuojamas Valstybės iždo departamento atstovų – direktoriaus, direktoriaus pavaduotojų, skyriaus, atsakingo už valstybės pinigų srautų prognozavimą, ir skyriaus, atsakingo už valstybės biudžeto asignavimų išmokėjimą, vedėjų – pasitarimas, kurio metu įvertinamas gautas paaiškinimas, valstybės piniginių išteklių likučių ir pinigų srautų prognozių duomenys, galimų alternatyvų ekonomiškumas ir priimamas sprendimas dėl valstybės biudžeto asignavimų skyrimo datos, kuri įrašoma pasitarimo protokole.“
3. Išdėstau 17 punktą taip:
„17. Asignavimų valdytojai, jiems pavaldžios biudžetinės įstaigos ir kiti subjektai mokėjimo paraiškas pateikia Valstybės iždo departamentui ne vėliau kaip likus 3 darbo dienoms iki biudžetinių metų pabaigos. Vėliau pateiktos mokėjimo paraiškos yra neapmokamos. Kai asignavimų valdytojai, jiems pavaldžios biudžetinės įstaigos ir kiti subjektai pateikia mokėjimo paraiškas vėliau negu likus 3 darbo dienoms iki biudžetinių metų pabaigos, sprendimai dėl valstybės biudžeto asignavimų skyrimo gali būti priimti, laikantis taisyklių 72 punkte nustatytos tvarkos. Nusprendus neskirti valstybės biudžeto asignavimų, mokėjimo paraiška atmetama.“
4. Papildau šiuo 171 punktu:
„171. Kai asignavimų valdytojo, jam pavaldžios biudžetinės įstaigos ar kito subjekto asignavimų plano vykdymas per pirmus dešimt mėnesių nesiekia 80 procentų ir Valstybės iždo departamentas pastebi, kad asignavimų valdytojo, jam pavaldžios biudžetinės įstaigos ar kito subjekto prašomos išmokėti asignavimų sumos biudžetinių metų pabaigoje yra daug didesnės, palyginti su išmokėtais asignavimais ankstesniais tų pačių biudžetinių metų mėnesiais, Valstybės iždo departamentas gali paprašyti asignavimų valdytoją, jam pavaldžią biudžetinę įstaigą ar kitą subjektą raštu teikti paaiškinimą, kuriame būtų pagrindžiamas išlaidų poreikis pagal atskirus ekonominės klasifikacijos straipsnius.“
5. Įrašau 18 punkte vietoj žodžių „nurodytų terminų“ žodžius „nurodyto termino“.
6. Įrašau 19 punkte vietoj žodžių „nurodytais terminais“ žodžius „nurodytu terminu“.
7. Pripažįstu netekusiu galios 33.5 punktą.
8. Išdėstau 35.1.2 punktą taip:
„35.1.2. Valstybės iždo departamentas, vadovaudamasis Fiskalinės politikos departamento pateiktomis einamųjų metų valstybės biudžeto pajamų plano vykdymo prognozėmis, Valstybės iždo departamento parengtomis valstybės biudžeto ir skolintų lėšų prognozėmis, asignavimų valdytojų vadovaujantis Valstybės piniginių išteklių srautams prognozuoti skirtos informacijos teikimo taisyklėmis, patvirtintomis Lietuvos Respublikos finansų ministro 2011 m. rugpjūčio 11 d. įsakymu Nr. 1K-275 (Žin., 2011, Nr. 103-4853), teikiamomis prognozėmis, parengia finansavimo pažymą, kurioje nurodo galimą finansuotiną einamųjų metų valstybės biudžeto išlaidų sumą. Finansavimo pažymą tvirtina finansų ministras arba jo pavedimu kitas asmuo. Iki nepasikeičia dėl valstybės biudžeto pajamų surinkimo susiklosčiusios taisyklių 35 punkto pirmoje pastraipoje nurodytos aplinkybės, finansavimo pažyma peržiūrima ne rečiau kaip kas savaitę. Jeigu nepriimamas sprendimas dėl finansavimo pažymos pakeitimo, lieka galioti prieš tai patvirtinta finansavimo pažyma;“.
9. Papildau nauju X skyriumi (ankstesnįjį X skyrių laikau atitinkamai XI skyriumi, o ankstesniuosius 46–51 punktus – atitinkamai 47–52 punktais):

„X. VALSTYBĖS BIUDŽETO LĖŠŲ IŠMOKĖJIMO KONTROLĖ

46. Kai asignavimų valdytojų, jiems pavaldžių biudžetinių įstaigų ir kitų subjektų asignavimų poreikio prognozės, kurias jie teikia Finansų ministerijai finansų ministro nustatyta tvarka, neatitinka asignavimų poreikio prognozių tikslumo kriterijaus (vidutinė svertinė vieno mėnesio einamaisiais metais kasdienių prognozių paklaida turi būti ne didesnė kaip 35 procentai), Finansų ministerija:
46.1. gali raštu įspėti asignavimų valdytojus, jiems pavaldžias biudžetines įstaigas ir kitus subjektus apie prognozių tikslumo kriterijaus viršijimą;
[bookmark: _GoBack]46.2. jeigu praėjus dviem mėnesiams nuo mėnesio, kurį buvo atliktas prognozių tikslumo vertinimas, pabaigos asignavimų valdytojo, jam pavaldžios biudžetinės įstaigos ar kito subjekto teikiamos prognozės ir toliau neatitinka tikslumo kriterijaus, Finansų ministerija gali raštu informuoti asignavimų valdytoją, jam pavaldžią biudžetinę įstaigą ar kitą subjektą, kad mokėjimo paraiškos pagal ekonominės klasifikacijos, patvirtintos Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ (Žin., 2003, Nr. 69-3135; 2010, Nr. 36-1732), 2.2, 2.8, 3.1 ir 3.2 straipsnius du mėnesius bus apmokamos ne anksčiau kaip per 5 darbo dienas po to, kai asignavimų valdytojas, jam pavaldi biudžetinė įstaiga ar kitas subjektas raštu pateiks paaiškinimą dėl lėšų panaudojimo paskirties, kuriame nurodys asignavimų paskirtį, mokėjimo paraiškų numerius ir pagrįs asignavimų poreikį;
46.3. jeigu asignavimų valdytojas, jam pavaldi biudžetinė įstaiga ar kitas subjektas, kuriam buvo pritaikyta taisyklių 46.2 punkte nustatyta valstybės biudžeto asignavimų skyrimo tvarka, per kitus du mėnesius viršija prognozių tikslumo kriterijų, Finansų ministerija gali raštu informuoti asignavimų valdytoją, jam pavaldžią biudžetinę įstaigą ar kitą subjektą, kad mokėjimo paraiškos pagal ekonominės klasifikacijos 2.2, 2.8, 3.1 ir 3.2 straipsnius iki biudžetinių metų pabaigos gali būti apmokamos ne anksčiau kaip per 5 darbo dienas po to, kai asignavimų valdytojas, jam pavaldi biudžetinė įstaiga ar kitas subjektas raštu pateiks paaiškinimą dėl lėšų panaudojimo paskirties, kuriame nurodys asignavimų paskirtį, mokėjimo paraiškų numerius ir pagrįs asignavimų poreikį.“

